**Jyväskylän vanhempainfoorumi ry:n tiedotuskirje, joulukuu 2019**

Jyväskylän vanhempainfoorumi ry (JVF) on Jyväskylän alueen päiväkotien, koulujen ja toisen asteen oppilaitosten vanhempien ja vanhempaintoimijoiden yhteistyöelin. JVF on Suomen Vanhempainliiton kuntakohtainen yhdistys.

**Jouluna saa toivoa!**

**Me vanhemmat toivomme yhteisöllisyyttä ja hyvää kodin ja koulun yhteistyötä**

Suomalainen koulu on onnenpotku lapsillemme. Se on niin hyvä, että siitä on vientituotteeksi asti. Pisa-tulosten ansiosta markkinointia ei ole juuri tarvinnut tehdä. Uusimmat Pisa-tulokset kuitenkin kertovat tummien pilvien ilmestyneet taivaalle ja meidän kaikkien on aika terästäytyä. Maailman muuttuessa yhä monitahoisemmaksi meidän tulee yhdessä varmistaa, että yhteiskunta mahdollistaa kaikille lapsille mahdollisuuden pysyä mukana yhdenvertaisesti. Joskus se voi vaatia myös meidän vanhempien tukemista. Koululaisten ollessa kyseessä luonnollista tukea on yhteistyö koulun ja sen ammattilaisten kanssa. Yhteisöllisyyttä lisäävät mm. Yhdessä liikkuen ja lukien epulle –toiminta sekä koulun kerhot, joissa vanhemmillakin voi olla oma roolinsa. Millaista yhteisöllisyyttä sinä toivoisit? Otamme vastaan palautetta enemmän kuin mielellämme: [vanhempainfoorumi.jkl@gmail.com](mailto:vanhempainfoorumi.jkl@gmail.com)

**Pj&sihteeriklubin kuusenkaatajaiset torstaina 16.1.2020 klo 18-20 Kuokkalan yhtenäiskoululla**

Pj&sihteeriklubin kuusenkaatajaisissa julkistetaan **Vuoden Vanhempaintoimija 2019 ja Vuoden Vanhempainvälähdys 2019 Jyväskylässä**. Valinta suoritetaan mm. täältä löytyvien tietojen perusteella: <https://urly.fi/12cC>. Muistakaa siis täyttää koulunne tiedot!

Illan varsinaisena aiheena on **yhteisöllinen oppilashuolto**, josta meille kertoo palvelupäällikkö Seppo Huhtiniemi. Saamme iltaan muitakin vieraita, Anri Leveelahden Suomen Vanhempainliitosta sekä kutsuttuna on myös koko sivistyslautakunta. Tervetuloa mukaan joka koulu (kaksi vanhempaa per koulu ainakin ☺), ilmoittautumiset 15.1. mennessä: [vanhempainfoorumi.jkl@gmail.com](mailto:vanhempainfoorumi.jkl@gmail.com)

**Me vanhemmat olemme avainasemassa – Sitran 100 päivän hyvinvointihaaste huipentuu 5.2.2020 klo 18 Veturitalleilla!**

Jyväskylän vanhempainfoorumi, te vanhemmat siis, on mukana Sitran hyvinvointipilotissa, jossa haluamme laajalla yhteistyöllä ratkaista pulmia, joita voi syntyä matkalla aikuiseksi. Tule mukaan ottamaan kantaa nuorten elämänhallintaan ja mielenterveyteen liittyen sekä keskustelemaan ja kehittämään perheiden arkea. Jos me vanhemmat keksimme jonkun ratkaisun pulmaamme, voimme saada sen toteuttamiseksi 3000 euron rahoituksen – näin aluksi! [Osallistu ja vaikuta](https://www.otakantaa.fi/fi/hankkeet/421/)!  [//www.otakantaa.fi/fi/hankkeet/421/](https://www.otakantaa.fi/fi/hankkeet/421/)

Lue lisää [Häkkää elämä -haasteesta](https://kehofinland.fi/fi/uutiset/ratkaisuideoita-nuorten-elamanhallinnan-ja-mielenterveyden-tukemiseksi) sekä [teemaryhmästämme KeHOssa](https://kehofinland.fi/fi/teemat).

**Maksuttomat liikuntaharrasteryhmät lapsille, nuorille ja perheille**

Liikunta ja samalla yhdessä perheen tai kavereiden kanssa olo on erinomainen tapa kohentaa hyvinvointia. [Liikuntaveturin](https://www.jyvaskyla.fi/sites/default/files/atoms/files/liikuntaveturi_juliste_a3_digi_0.pdf) ja [Liikuntalaturin](https://www.jyvaskyla.fi/liikunta/liikkumaan-ohjatusti-ja-omatoimisesti/lasten-ja-nuorten-liikunta/liikuntalaturi/kauden) ryhmissä se onnistuu helposti ja myös uimaan voi päästä maksutta. Kokeile edes – voit yllättyä luonnollisen aivokemian vaikutuksista ☺!

**Sanomalehti Keskisuomalaisen kirjoitussarja yhteisöllisen toimintakulttuurin puolesta**

Kuluvan lukuvuoden aikana Keskisuomalaisessa ilmestyy n. kerran kuussa vanhemmuutta ja yhteisöllisyyttä käsittelevä kirjoitus - sarjassa on ilmestynyt jo viisi kirjoitusta. Tule seuraamaan [kirjoitussarjaamme](https://peda.net/jyvaskyla/vanhempainfoorumi/skk)!

[**https://peda.net/jyvaskyla/vanhempainfoorumi/skk**](https://peda.net/jyvaskyla/vanhempainfoorumi/skk)

**Jyväskylän vanhempainfoorumin toimintaa vuonna 2020**

* **Koulukiertue** - saatte illan, jolloin joku muu keittää kahvit ja tuo pikkupurtavat eli kutsu meidät koulullesi! Kerromme toiminnastamme ja ideoidaan yhdessä tulevaa hyvinvoinnin tueksi kouluissa.
* **PJ&sihteeriklubi** – koulujen vanhempaintoiminnan puheenjohtajalle ja sihteerille tai 2 muulle vanhemmalle per koulu (saa tulla useampikin), virallinen yhteistyöelin ja tiedotuskanava kaupungin ja koulujen vanhempien välillä, oma Facebook-ryhmä, vanhempaintoiminnan ja vanhempien välistä kokemusten vaihtoa ja vaikuttamista, osallisuuden vahvistamista ja vertaistoimintaa – tule ideoimaan lisää
* **Vanhempainfoorumi-tapahtuma** – perheiden yhteinen tapahtuma syksyisin
* **Kodin ja koulun yhteistyöfoorumi** Ruusupuistossa – yhteistyössä yliopiston kanssa, mukana myös kaupunki, foorumi-tapahtumat, hanke- ja tutkimusyhteistyötä
* **Suomen Vanhempainliitto** – toimimme yhdessä koko Suomessa lasten ja perheiden parhaaksi!
* **Ehdota uutta toimintaa / Tule mukaan toimintaan**!

**Muistattehan ilmoittaa koulunne vanhempaintoiminnan yhteystiedot**: [vanhempainfoorumi.jkl@gmail.com](mailto:vanhempainfoorumi.jkl@gmail.com) ja <https://urly.fi/12cC> (vanhempaintoiminta laajemmin)

Seuraa meitä[**nettisivuilla**](https://peda.net/jyvaskyla/vanhempainfoorumi) **/** tykkää meistä[**facebookissa**](https://www.facebook.com/jyvaskylanvanhempainfoorumiry/)- tule mukaan toimintaan!

**Ansaittu lepohetki on ovella – astutaan uuteen vuoteen yhdessä!**

**Terveisin** tuula ja Jyväskylän vanhempainfoorumi ry:n hallitus

Tuula Jormakka, toiminnanjohtaja (Lyseon ja Schildtin lukiot) [tuula.jormakka@elisanet.fi](mailto:tuula.jormakka@elisanet.fi), 0400-644599

Kari Tanninen, puheenjohtaja (Mankolan yhtenäiskoulu, Schildtin lukio)

Lotta Markkanen, varapuheenjohtaja (Puistokadun päiväkotikoulu)

Minna Kunnari, sihteeri/rahastonhoitaja (Kilpisen yhtenäiskoulu, Schildtin lukio)

Funlayo Vesajoki (Tikan koulu, Normaalikoulu, Schildtin lukio, ammattiopisto)

Eeva-Liisa Tilkanen (Nuorten Suomi ry, toiminnanjohtaja)